<h2>Kako je nastalo ZDRAVO</h2>		<p>Mesto Selenča, koja ima do 2000 stanovnika, se vekovima nalazi u srcu Panonske nizije. <img src="https://izradasajtovans.rs/zdravo/wp-content/uploads/2026/03/mapa-selenca2-300x238.png" alt="" width="300" height="238" />U mestu živi i radi 99% stanovnika slovačke nacionalnosti.Iskustva i recepti vojvođanskih poljoprivrednika u proizvodnji zdrave hrane primenjuju se u fabrici za preradu voća i povrća za proizvodnju ceđenih sokova „<b>ZDRAVO</b>“. Plodno zemljište, mnogo vode i blaga klima omogućavaju uzgoj voća i povrća, što je odlična osnova za proizvode vrhunskog kvaliteta.<br />Projekt ZDRAVO, čija je implementacija započela 2002. godine, za nekoliko godina je privukao pažnju domaćih i stranih potrošača, uglavnom zbog dobro odabranog proizvodnog programa i visokog kvaliteta proizvoda od voća i povrća. U <b>Zdravo Organic</b>-u se prvenstveno proizvode 100% prirodni sokovi bez upotrebe koncentrata (NFC tehnologija), bez dodatka vode, šećera, veštačkih boja i aroma. Ostale kategorije proizvoda uključuju 100% prirodno povrće (krastavci, cvekla, paprika i dr.), ajvare , džemove i pekmez. Svi proizvodi su zaštićeni pasterizacijom.</p><p> </p><p><img src="https://izradasajtovans.rs/zdravo/wp-content/uploads/2026/03/image642-1-1-300x198.jpg" alt="" width="300" height="198" />U našoj fabrici je instalirana najnovija tehnologija. Proizvodnja se odvija po zaštićenim recepturama, koje su delo našeg razvojnog tima i strogih zahteva HACCP, ISO, VEGAN, KOSHER, HALAL standarda. Svi proizvodi se redovno kontrolišu u Institutu za prehrambene tehnologije i svaki ima svoju analizu kvaliteta - potvrdu kvaliteta. Tokom izgradnje i uređivanja fabrike poštovane su zakonske odredbe, kao i zahtevi standarda da bi se postigao postavljeni krajnji cilj - zaštita zdravlja potrošača.</p>